VSEM PROGRAMOM SOS

VRTCEM, SODELUJOČIM V PROGRAMU MLADI ŠPORTNIK

DRUŠTVOM SOŽITJE

Ljubljana, 3.3.2016

**ZADEVA: Vabilo na brezplačni seminar Mladi športnik**

*Program* ***MLADI ŠPORTNIK*** *poteka v okviru Društva Specialna olimpiada Slovenije in je namenjen otrokom z motnjami v razvoju v starosti od 2. – 7. let. Zasnovan je tako, da otrok napreduje po svojih sposobnostih in omogoča veliko prilagajanja. Izvajalci program umestijo v svoj letni delovni načrt in ga izvajajo tekom celega šolskega leta kar se da pogosto. Program je namreč odlična možnost obogatitve programa za otroke z motnjami v razvoju v predšolskem obdobju in ponuja širok spekter aktivnosti kot so tedenski treningi, športni dnevi za starše, zaključne športne igre in še kaj.*

**Seminar bo v soboto, 19. marca 2016, ob 10. uri na OŠ Gustava Šiliha, Majcigerjeva 31, v Mariboru.**

**PROGRAM:**

10:00-10:15 Registracija udeležencev

10:15-10:30 Pozdrav in kratka predstavitev programa (*Tatjana Visočnik*, *prof. def., vodja programa MŠ pri SOS-u*)

10:30-11.30 **Predstavitev razširjenega programa** (*Martina Visočnik, dipl.fiziot., vodja razširjenega programa*)

* Dodatne aktivnosti in vadbeni sklopi
* Predstavitev razširjenega programa-nogomet
* Predstavitev testne lestvice pri programu Mladi športnik

11:30 – 12.00 Odmor (pijača, sadje, sendvič)

12:00 – 13.00 **Praktično delo v telovadnici**

* Pregled športnih pripomočkov
* Postavitev vadbenega poligona
* Delo po skupinah/izmenjava izkušenj, predlogi dobre prakse

13.00 – 13.30 **Izkušnje iz prakse** – poročanje udeležencev (časovni razpon glede na število udeležencev)

13.30 – 14.00 Predstavitev projekta **Aktivni, zdravi in zadovoljni\*** (*Urška Kustura, izvršna sekretarka SOS*)

14.00 – 14.30 **Navodila** za poročanje o **izvedbi** programa v letu **2016**, razdelitev materialov (majice, medalje, kartončki), **analiza, zaključek**

\* Nosilec projekta Aktivni, zdravi in zadovoljni je Zveza za šport invalidov Slovenije - Paraolimpijski komite, Specialna olimpiada Slovenije pa bo izvajala programe za populacijo oseb z motnjami v duševnem razvoju. Gre za nove program, ki se vsebinsko navezujejo na nacionalne programe športa otrok in mladine, mi pa se bomo posvetili programu Mali sonček, s prilagojenimi vajami za našo populacijo.

Prejeli boste osnovne informacije o projektu in ga boste lahko od aprila-junija 2016 ter od septembra-decembra 2016 tudi samostojno izvajali znotraj vaše institucije.

Na seminarju boste udeleženci pridobili vse potrebne informacije o izvajanju programa, literaturo (dopolnjen in razširjen priročnik, lestvico za ocenjevanje) ter se seznanili z novostmi razširjenega programa. Program boste nato lahko izvajali v vaši instituciji in obenem sodelovali s Specialno olimpiado Slovenije, ki bo vsem sodelujočim v šolskem letu 2015/2016 zagotovila majice za vse mlade športnike ter vodje programov, zbirne kartončke in medalje za izvedbo športnih dni. Materiale boste lahko prevzeli že na seminarju, kjer boste prejeli tudi vsa potrebna navodila za pripravo poročil in dokumentacije o izvedbi programa.

Seminar je brezplačen, saj smo pridobili mednarodno donacijo ToysRus.   
Izpolnjeno prijavnico pošljite najkasneje **do torka, 15. marca 2016**, na e-naslov: [mladisportnik.info@gmail.com](mailto:mladisportnik.info@gmail.com).

S spoštovanjem,

Urška Kustura

izvršna sekretarka

SO Slovenija